Rojena 1969 v Murski Soboti, diplomirala na Fakulteti za matematiko in fiziko (FMF) v Ljubljani z diplomsko nalogo *Kako je videti padec zvezde v črno luknjo*, od 1995 do 2001 podiplomski študij fizike in asistentka stažistka na FMF, kjer je doktorirala l. 2001 z delom *Hitre spremembe izseva ob interakciji s črno luknjo* (*Rapid luminosity changes due to interaction with a black hole*, mentor prof. dr. A. Čadež). Od leta 2001 zaposlena na Oddelku za fiziko FMF kot asistentka za področje fizike, vodila vaje iz Astronomije, Astrofizike, Fizike in Fizikalni praktikum. Podoktorsko izpopolnjevanje na Astrophysics Research Institute, Liverpool John Moores University (Velika Britanija), kjer dela na projektu opazovanja optičnih dvojnikov izbruhov sevanja gama. Sodeluje pri misiji GAIA, ki jo načrtuje Evropska vesoljska agencija.
raziskovalno področje:
astronomija in astrofizika, splošna relativnost, črne luknje, izbruhi sevanja gama, rotacija zvezd

NASLOV DOKTORSKE DIZERTACIJE: **Hitre spremembe izseva ob interakciji s črno luknjo**RECENZENT DOKTORSKE DIZERTACIJE: **Doc. dr. Mitja Slavinec**